หลังจากตกหลุมรักซอฟครีมของร้าน Softree ซอฟครีมเกาหลีราดน้ำผึ้งที่เพิ่งจะมาเปิดตัวพร้อมกับห้างใหม่ The Emquartier จนวันนี้เราก็ได้กลับมามองในสิ่งที่เรามองข้ามมาตลอด เดินผ่านทุกครั้งเวลาที่จะไปเซ็นทรัลเอ็มบาซซี่ เพราะว่าร้านนี้ตั้งอยู่บนทางเชื่อมระหว่างเซ็นทรัลชิดลมและเซ็นทรัลเอ็มบาซซี่ เป็นร้านขนมที่มีป้ายเมนูซอฟครีมของ B.Naturale อันเบ้อเริ่ม

มาลองสั่งดูสักที มี 4 รสชาติประจำให้เลือก อันได้แก่รสนม รส Sea Salt Caramel รสสตรอเบอร์รี่ ที่ใส่แป้งมิลล์ลงไปด้วย รสชาเขียวที่ผสมแป้งมิลล์ลงไปอีกเช่นกัน และรสพิเศษ Black Truffle มากินครั้งแรกเลยอยากจะลองรสชาติพื้นฐานก่อน นั่นคือรสนม สนนราคาในแบบโคน 124 บาท แบบถ้วย 99 บาท

ในด้านของรสชาตินั้น อื้อหืออออ ให้เต็ม 10!!! หอมนมมาก ไม่ใช่หอมแบบนมผงด้วยนะ นมสดอ้ะ!!! รสชาติไม่หวานมาก ถ้าจะให้ติ คงติที่ตัวเนื้อไอศกรีมที่ยังเป็นเกล็ดน้ำแข็งน้อยไม่เนียนละเอียด แต่!!! ใครจะสน!!! ในเมื่อรสชาติมันสุดยอดมาก! เลยอยากกลับมาลองให้ครบทุกรสเลย โหยย ตกหลุมรัก <3